[{"text_idx": "#000001", "text": "Bestog\u0302ardenoj kaj akvarioj, infero por bestoj"}, {"text_idx": "#000002", "text": "Bestog\u0302ardenoj pretendas esti eduk-celaj lokoj, kiuj zorgas pri preservado de specioj, sed la realo estas tre malsama de tio kion ili povas diri. La bestog\u0302ardenoj estas malliberejoj, karceroj, prizonoj por bestoj. Ili estas ejoj kiuj instruas ke estas bone havi bestojn en mallibero, izolitaj kaj for de ilia natura medio."}, {"text_idx": "#000003", "text": "En bestog\u0302ardeno vi neniam povos observi la naturan konduton de la bestoj. La flugiloj de la birdoj estas tranc\u0302ataj por ke ili ne povu flugi, la akvobestoj ne havas sufic\u0302e da spaco por vivi, kaj tiuj kiuj alkutimig\u0302is al grupa vivado kaj kompleksaj sociaj grupoj, estas tenataj en la plej strikta soleco, kaj kiel plej bone, ili povas vivi nur pare. C\u0302iuj iliaj kutimaj agoj, kiaj c\u0302asi kaj reproduktig\u0302i, estas modifitaj kaj forigitaj. C\u0302i bestoj pasigas sian tutan vivon limigitaj, senigitaj de intimeco kaj kun manko de stimuloj, ili evoluigas neu\u0306rozan konduton kiun oni nomas \u201czookozo\u201d au\u0306 \u201cbesta psikomalsano\u201d."}, {"text_idx": "#000004", "text": "Klaraj simptomoj de zookozo au\u0306 besta psikmalsano estas:"}, {"text_idx": "#000006", "text": "La plejmulto el la enkarcerigitaj bestoj en la bestog\u0302ardenoj ne trovig\u0302as en malaper-dang\u0302ero. Se vere gravus ilia konservado kaj bona zorgado, oni devus lasi ilin kaj protekti en iliaj naturaj medioj, kie ili vivas, anstatau\u0306 ol enfermi ilin en bestog\u0302ardenojn."}, {"text_idx": "#000007", "text": "La akvarioj estas grandaj fis\u0302ujoj kie la fis\u0302oj estas enfermitaj. En ili ni povas trovi delfenojn, marleonojn, s\u0302arkojn, barakudojn, ktp. Bestoj kiaj delfenoj trairas milojn da kilometroj sub la maro dum la tuta vivo, sed en akvario ili pasigos sian vivon enfermitajn en nur kelkaj metroj. Ili uzas la eh\u0302on de ultrasonoj por orientig\u0302i en la akvo, sed estinte enfermitaj en akvario ili ofte konfuzig\u0302as pro la resalto de la eh\u0302o en la muroj de la akvario."}, {"text_idx": "#000008", "text": "Rideto de delfeno neniam trompu vin. Kiel diras Ric O \u0301Barry, la persono kiu kaptis kaj trejnis la kvin delfeninojn kiuj interpretis Flipper-on, la rideto de delfeno estas la plej granda trompo de la naturo por s\u0302ajnigi ke ili c\u0302iam estas felic\u0302aj, c\u0302ar g\u0302i estas simple plia vizag\u0302a trajto, ec\u0302 kiam ili suferas kaj ec\u0302 post la morto."}, {"text_idx": "#000009", "text": "La plejmulto el la fis\u0302oj posedas spacan memoron, kiu permesas al ili krei kognitivan mapon kiu helpos por orientig\u0302i en la maroj, uzante sonojn, odorojn au\u0306 lumojn, pro kio ilia sufero estas tre granda kiam ili estas senigataj de libereco, pro manko de ampleksaj liberaj spacoj kiaj riveroj, maroj kaj oceanoj."}, {"text_idx": "#000011", "text": "Malakceptu la spektaklojn kun bestoj: La animaloj ne estas amuzig\u0302o-celo. La bestog\u0302ardenoj, akvarioj, cirkoj, toreadoj, c\u0302asado, fis\u0302kaptado okazigas forigon de libero, sufero kaj morto."}, {"text_idx": "#000013", "text": "20/11/2014 je 11:33Bona artikolo, kiu tus\u0302as nian kulturan bazon kaj nian supozon, ke la homo estas la korono de la kreaj\u0302o. Aliaflanke kiu ne estas tus\u0302ita, vidante grandajn au\u0306 facinajn bestojn kaptitajn? C\u0302ar iliaj aperoj estas tiel mirindaj kaj malofte oni povas renkonti ilin. Tamen ni devas ege repripensi tiun aferon.Respondi\n\u201cMalakceptu la spektaklojn kun bestoj: La animaloj ne estas amuzig\u0302o-celo. La bestog\u0302ardenoj, akvarioj, cirkoj, toreadoj, c\u0302asado, fis\u0302kaptado okazigas forigon de libero, sufero kaj morto.\u201d\n... okazigas 1) forigon de libero 2) suferoN 3) kaj mortoN.\n(Forgesu tiun noton, c\u0302u ne ? mi nur legas esperanton, mi ne lernas g\u0302in)"}, {"text_idx": "#000014", "text": "Bona artikolo, kiu tus\u0302as nian kulturan bazon kaj nian supozon, ke la homo estas la korono de la kreaj\u0302o. Aliaflanke kiu ne estas tus\u0302ita, vidante grandajn au\u0306 facinajn bestojn kaptitajn? C\u0302ar iliaj aperoj estas tiel mirindaj kaj malofte oni povas renkonti ilin. Tamen ni devas ege repripensi tiun aferon."}, {"text_idx": "#000015", "text": "\u201cMalakceptu la spektaklojn kun bestoj: La animaloj ne estas amuzig\u0302o-celo. La bestog\u0302ardenoj, akvarioj, cirkoj, toreadoj, c\u0302asado, fis\u0302kaptado okazigas forigon de libero, sufero kaj morto.\u201d\n... okazigas 1) forigon de libero 2) suferoN 3) kaj mortoN.\n(Forgesu tiun noton, c\u0302u ne ? mi nur legas esperanton, mi ne lernas g\u0302in)"}]